Malayo Pontianak

Ti Malayo Pontianak (Bahase Melayu Pontianak, Indones: Bahasa Pontianak, sinuratan a Jawi: بهاس ملايو ڤونتيناك) ket ti pagsasao a Malayano a naisasao idiay Pontianak, Indonesia ken dagiti kaarrubayan a lugar.

Daytoy ket maysa kadagiti dua a nagruna akaruay ti sasao a Malayiko a naisasao iti Laud a Kalimantan, ti sabali ket ti Malayo Sambas. Ti Malayo Pontianak ket asideg a kabagian ti Sambas ken ti pay Malayo Sarawak iti kaarruba a Sarawak, Malaysia. Dagiti elemento manipud iti Malayo Johor-Riau, Insik, Banjares, Indones, dagiti nadumaduma a sasao a Dayak ken dagiti pay adu a lokalismo ket mabalin a makita iti pagsasao, a mangipaltiing kadagiti nadumaduma a taudan ti etniko nga agtataeng iti siudad.

Uray no ti Pontianak ket relatibo a homogeno, adda dagiti sumagmamano a nadayeg a sub-dialekto. Dagiti karuay ti Malayo a naisasao iti Pontianak, Kubu Raya, Ketapang ken Mempawah ket maigiddiat bassit manipud iti tunggal maysa kaniada. Adda dagiti paggigiddiatan kadagiti termino iti bokabulario ken ponolohia.

Dagiti lingguistiko a langa 
Ti sistema ti panangibalikas iti pagsasao a Malayo Pontianak ket mangiyunay-unay iti panagusar ti /ə/, daytou ket asideg a maipada iti karuay a Johor-Riau no maiyasping kadagiti sabali a dialekto ti Borneano a Malayo ken ti maikabagian a pagalagadan a pagsasao nga Indones. Ti sabali a nadayeg a langa ti ayug ket ti Voiced velar fricative iti panangibalikas ti letra R a kapadpada a mausar ti Malayo Sarawak. Iti pay maipatinayon, ti naisasao nga interjection ti Bah ket adu a maus-usar iti Pontianak , a maipada iti panagusar iti napalpaliiw a pagsasao iti amin a paset ti aplaya ti Borneo.

Dagiti pagsasao ti Indonesia
Sasao a Malayiko
Dagiti dialekto a Malayo